31994R3290



РЕГЛАМЕНТ (ЕО) № 3290/94 НА СЪВЕТА

от 22 декември 1994 година

относно адаптациите и преходните мерки, необходими в сектора на земеделието с цел прилагане на споразуменията, сключени по време на Уругвайския кръг на многостранните търговски преговори

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 43 от него,

като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), и по-специално член 7, параграф 2 от него,

като взе предвид предложението на Комисията,

като взе предвид становището на Европейския парламент (2),

като има предвид, че Комисията е приела правила, уреждащи Общата селскостопанска политика,

като има предвид, че Общността е договорила различни споразумения в рамките на Уругвайския кръг на многостранните търговски преговори (наричани по-долу „ГАТТ споразумения“); като има предвид, че няколко от горепосочените споразумения се отнасят до селското стопанство, и по-специално Споразумението за селското стопанство, наричано по-долу „Споразумението“; като има предвид, че отстъпките, свързани с местна подкрепа, могат да бъдат отчетени при установяване на подходящи равнища на цени и помощи и без да има нужда от създаване на специфични разпоредби по този въпрос; като има предвид, че Споразумението установява шестгодишно разписание за увеличаване достъпа до пазара на Общността по отношение на селскостопанска продукция от трети страни, от една страна, и за постепенното намаляване на подкрепата, предоставена от Общността за износа на селскостопанска продукция, от друга страна; като има предвид, че в съответствие с горното следва да се приеме законодателството в областта на селското стопанство, и по-специално относно търговията с трети страни;

като има предвид, че чрез преобразуването на всички мерки, ограничаващи вноса на селскостопанска продукция, в мита (тарифиране) и чрез забраната за прилагане на подобни мерки за в бъдеще, Споразумението изисква премахване на променливото облагане на вноса, както и на другите мерки и вносни мита, налагано понастоящем и от организации на пазара; като има предвид, че размерите на митата, налагани на селскостопански продукти в съответствие със Споразумението следва да се фиксират в Обща митническа тарифа; като има предвид, че за определени продукти, като например зърнени храни, ориз, вино, плодове и зеленчуци, въвеждането на допълнителни или други търговски механизми, които не включват събирането на фиксирани мита, изисква приемането на разпоредби за отмяна на основните за тази материя актове; като има предвид, че в допълнение на горното мерките за защита на пазара на Общността срещу внос на стафиди и обработени череши могат да бъдат предприемани за период от пет години, съгласно Споразумението за гаранциите; като има предвид, че за да предотвратят проблеми с доставките на пазара на Общността, следва да бъде разрешено премахването на вносните мита за определени видове захарни продукти;

като има предвид, че за да се поддържат минимални нива на защита срещу неблагоприятните ефекти от въвеждането на тарифирането за пазара, Споразумението допуска да се прилагат допълнителни мита при наличието на точно определени условия, но само по отношение на продукти, които са предмет на тарифирането; като има предвид, че съответните разпоредби следва да бъдат включени по подходящ начин в съответните основни регламенти;

като има предвид, че Споразумението предвижда поредица тарифни квоти съгласно мерките за текущия и минимален достъп; като има предвид, че условията, приложими към такива квоти са изброени изчерпателно в Споразумението; като има предвид, че с оглед големия брой квоти, както и за да се осигури тяхното най-ефективно прилагане, Комисията следва да отговаря за разработването и администрирането им, използвайки процедурата на управителния комитет;

като има предвид, че измененията, произтичащи от Рамковото споразумение за бананите, сключено с определени държави от Южна Америка в рамките на Уругвайския кръг, следва да се включат в Регламент (ЕИО) № 404/93 на Съвета от 13 февруари 1993 г. относно общата организация на пазара на банани (3);

като има предвид, че тъй като Споразумението за гаранциите установява ясни правила за прилагането на защитните клаузи, като част от системата на организациите на пазара, такива мерки следва да са допълнени и от задълженията, произтичащи от международни споразумения;

като има предвид, че Общността в своите търговски отношения с трети страни, които не са страни по ГАТТ споразумения, не е обвързана с произтичащите от тези споразумения ограничения за достъп до пазара на Общността; като има предвид, че за да осигури прилагане на подходящите мерки, когато е необходимо, по отношение на стоки от горепосочените страни, на Комисията следва да бъдат дадени съответните правомощия, които да се упражняват съгласно процедурата на управителния комитет;

като има предвид, че по силата на Споразумението, отпускането на субсидии за износ тепърва ще бъде ограничено по отношение на определени групи земеделски продукти, установени в него; като има предвид, че отпускането на субсидии подлежи на ограничения и по отношение на количество и стойност;

като има предвид, че спазването на ограниченията от гледна точка на стойността може да бъде осигурено, при положение че възвръщаемостта е фиксирана, и посредством наблюдение на плащанията съгласно правилата на Европейския фонд за ориентиране и гарантиране на земеделието (ФЕОГА); като има предвид, че мониторингът може да бъде облекчен от задължително предварително фиксиране на възвръщаемостта, като същевременно в случай на диференцирано възстановяване на средствата се допуска възможността да се промени определено предназначение; като има предвид, че в случай на промяна на предназначението следва да се плати субсидията, приложима за действителното предназначение, в максимален размер, равен на сумата, приложима за предназначението, което е предварително определено;

като има предвид, че мониторингът на количествените ограничения предвижда въвеждане на надеждна и ефективна система за мониторинг; като има предвид, че с тази цел, за предоставянето на възстановяване на мита следва да се изисква лицензия за износ; като има предвид, че възстановяванията на мита следва да се предоставят в рамките на наличните възможности, в зависимост от конкретната ситуация за всеки продукт; като има предвид, че изключения от това правило се допускат само в случай на преработени продукти, които не са включени в списъка на приложение II към Договора, по отношение на които не се прилагат количествените ограничения, и в случаи на хуманитарни операции, за които не важат никакви ограничения; като има предвид, че следва да се предвидят дерогации от правилата за управление, в случаите когато износът се ползва от възстановяване на мита няма вероятност да превишат установените ограничения в количеството; като има предвид, че мониторингът на изнесените количества с възстановяване на мита през пазарните години, обхванати в Споразумението, може да се осъществява въз основа на издадени през всяка пазарна година лицензии за износ;

като има предвид, че в рамките на повечето от общите организации на пазара, премахването на възможността да се иска парично обезщетение съгласно споразуменията за внос и преработка, спада изключително към компетенциите на Съвета; като има предвид, че при икономическите условия, произтичащи от Споразумението, може да се окаже необходимо да се реагира бързо на проблеми на пазара, които възникват вследствие прилагането на посочените споразумения; като има предвид, че в този смисъл следва да бъдат възложени правомощия на Комисията да предприема спешни мерки, които са ограничени във времето; като има предвид, че тези мерки следва да се прилагат по реда, установен в процедурата съгласно член 3 от Решение 87/373/ЕИО на Съвета (4);

като има предвид, че също така следва да се осигури съблюдаване на Споразумението относно свързаните с търговията аспекти на правото на интелектуална собственост; като има предвид, че за тази цел следва да бъдат включени необходимите разпоредби в Регламент (ЕИО) № 822/87 на Съвета от 16 март 1987 г. относно общата организация на пазара на вино (5);

като има предвид, че вследствие на измененията, които настоящият регламент предвижда в законодателството в областта на селското стопанство, много от регламентите на Съвета, произтичащи от основните регламенти, вече не се прилагат; като има предвид, че с оглед по-голяма яснота, тези регламенти трябва да бъдат отменени; като има предвид, че определени разпоредби, които вече не са в сила, също следва да бъдат изрично отменени, макар и да не са непосредствено свързани с ГATT споразуменията; като има предвид, че същото се отнася и за определени регламенти на Съвета, разглеждани като „второ поколение“, които могат в голямата си част да се включат в основните в тази област регламенти;

като има предвид, че интегрирането на съществуващите общи правила на Съвета за прилагането на гаранционната клауза в основните регламенти в съответната област се оказа невъзможно; като има предвид, че в светлината на значимостта, която беше отдадена на нужните изменения в тази област вследствие на ГATT споразуменията, действието на въпросните регламенти не може да се запази; като има предвид, че следователно те трябва да бъдат отменени, като се посочи и правно основание, които да позволи тяхната замяна;

като има предвид, че прилагането на Споразумението за селско стопанство може да бъде изложено на опасност, в случай че вътрешните процедури, който следва да се използват, се различават значително в отделните сектори; като има предвид, че поради тази причина е желателно тези процедури да се унифицират;

като има предвид, че приемането от Съвета на общи правила за прилагане направи възможно в миналото да се установи подходяща рамка за по-специфичните правила, необходими за управление на пазарите; като има предвид, че прилагането на посоченото споразумение за селско стопанство не поставя под съмнение механизмите и реда за управление в областта на Общата селскостопанска политика;

като има предвид, че на по-късен етап ще бъде полезно да се анализират, от една страна, функционирането на мерките, установени по настоящия регламент, и от друга — опитът, придобит чрез мерките, предприети от трети страни за прилагане на ГATT споразуменията; като има предвид, че за тази цел, при изтичане на първите две години от прилагането на настоящия регламент Комисията следва да представи доклад пред Съвета и пред Европейския парламент;

като има предвид, че преминаването от съществуващите мерки към тези, произтичащи от ГATT споразуменията, може да породи трудности при адаптирането, които не са предвидени в настоящия регламент; като има предвид, че за решаване на такива евентуални проблеми, следва да се приеме обща разпоредба, по силата на която Комисията има право да приема необходимите преходни мерки за определен период от време,

ПРИЕ НАСТОЯЩИЯ РЕГЛАМЕНТ:

Член 1

Настоящият регламент установява адаптациите и преходните мерки, необходими в сектора на земеделието, за прилагане на споразуменията, сключени по време на Уругвайския кръг на многостранните търговски преговори.

Член 2

Адаптациите, упоменати в член 1, са установени в приложенията.

Член 3

1. В случай че съгласно Общата селскостопанска политика са необходими преходни мерки, които да улеснят прехода от съществуващия режим към този, произтичащ от изискванията на упоменатите в член 1 споразумения, то тези мерки ще се предприемат в съответствие с реда, установен в член 38 от Регламент № 136/66/ЕИО (6) или в съответните разпоредби на други регламенти в областта на общата организация на селскостопанските пазари, или в Регламент (ЕО) № 3448/93 (7).

Когато се приемат такива мерки, следва да се имат предвид специфичните особености на различните сектори в селското стопанство, като се зачитат задълженията, произтичащи от споразуменията, посочени в член 1.

2. Мерките, посочени в параграф 1, могат да се приемат в рамките на периода, изтичащ на 30 юни 1996 г., и не могат да бъдат прилагани след тази дата. Съветът може, по предложение на Комисията, с квалифицирано мнозинство да удължи този срок.

Член 4

1. В случаите когато предвид специалните обстоятелства, които оказват влияние на даден селскостопански продукт, съблюдаването на изискванията за оказване на подкрепа на износа, съгласно споразуменията по член 1, може да се осигури чрез средства, които имат по-малко въздействие в сравнение с предвидените за тази цел, Комисията може да освободи тази продукция от прилагане на разпоредбите за възстановяванията при износ, обхванати от настоящия регламент.

2. Комисията може да предприема всички мерки, необходими за защита на пазара на Общността срещу внос на селскостопански продукти от трети страни, към които Общността няма никакви задължения съгласно посочените в член 1 споразумения, без с това да се накърняват разпоредбите на настоящия регламент.

3. Мерките по параграфи 1 и 2 се приемат по реда на член 3, параграф 1.

Член 5

В срок до 30 юни 1997 г. Комисията представя на Съвета и Европейския парламент доклад относно функционирането на мерките, произтичащи от този регламент и относно опита, придобит от трети страни при предприемането на мерки за прилагане на споразуменията, сключени в рамките на Уругвайския кръг на многостранните търговски преговори.

Съветът, по предложение на Комисията, в съответствие с процедурата, предвидена в член 43, параграф 2 от Договора, взема решение за изменения, произтичащи от изводите и резултатите от този доклад.

Член 6

1. Настоящият регламент влиза в сила на 1 януари 1995 г.

2. Той се прилага от 1 юли 1995 г.

Като:

(1) ОВ L 148, 28.6.1968 г., стр. 24. Регламент, последно изменен с Регламент (ЕО) № 1884/94 (ОВ L 197, 30.7.1994 г., стр. 27).

(2) Становище, дадено на 14 декември 1994 г. (все още непубликувано в Официален вестник).

(3) ОВ L 47, 25.2.1993 г., стр. 1. Регламент, последно изменен с Регламент (ЕО) № 3518/93 на Комисията (ОВ L 320, 22.12.1993 г., стр. 15).

(4) ОВ L 197, 18.7.1987 г., стр. 33.

(5) ОВ L 84, 27.3.1987 г., стр. 1. Регламент, последно изменен с Регламент (ЕИО) № 1891/94 (ОВ L 197, 30.7.1994 г., стр. 42).

(6) ОВ 172, 30.9.1966 г., стр. 3025/66.

(7) ОВ L 318, 20.12.1993 г., стр. 18.

СПИСЪК НА ПРИЛОЖЕНИЯТА

ПРИЛОЖЕНИЕ I

ЗЪРНЕНИ ХРАНИ

I. Регламент (ЕИО) № 1766/92 на Съвета от 30 юни 1992 г. (ОВ L 181, 1.7.1992 г., стр. 21), последно изменен с Регламент (ЕО) № 1866/94 (ОВ L 197, 30.7.1994 г., стр. 1).

1. Член 3, параграф 2 се заличава.

2. Към член 3, параграф 3 се добавя следната алинея:

3. Първото изречение от втората алинея на член 3, параграф 4 се заменя със следното:

4. Първото и последното тире от член 5 се заличават.

5. Дял II се заменя със следното:

„ДЯЛ II

Член 9

1. За внос или износ от Общността на която и да е от стоките, посочени в член 1 се представя лицензия за внос, респективно за износ.

Лицензиите се издават от държавите-членки на всеки желаещ, без оглед неговото място на установяване в рамките на Общността и без оглед на мерките, предприети за прилагането на членове 12 и 13.

Лицензиите за внос и износ са валидни в рамките на Общността. Те се издават след внасяне на обезпечение, гарантиращо, че стоките са внесени или изнесени по време на срока на валидност на лицензията; освен в случай на непреодолима сила, обезпечението се задържа изцяло или отчасти, ако вносът или износът не са осъществени, или са осъществени частично, в рамките на този срок.

2. Срокът на валидност на лицензиите и другите подробни правила за прилагане на разпоредбите на настоящия член се приемат по реда на член 23.

Член 10

1. Освен ако в настоящия регламент не е предвидено друго, размерите на митата в Общата митническа тарифа се прилагат за стоките, посочени в член 1.

2. Въпреки разпоредбата на параграф 1, вносното мито за стоките, посочени в Комбинираната номенклатура от позиция ex 1001, с изключение на мерлин, 1002, 1003, ex 1005, различни от хибридни семена, и от ex 1007, различни от хибриди за сеитба, е равно на вносната цена, валидна за такива стоки при внос, която е увеличена с 55 %, минус вносната цена CIF, приложима към съответната партида. При това, митото не може да надвишава размера на митото според Общата митническа тарифа.

3. С цел изчисляването на вносните мита, посочени в параграф 2:

а) за стоките, посочени в параграф 2 изразени в едно стандартно качество или, според случая подразделени на няколко (общо пшеница: висока, средна, ниска, твърда пшеница; царевица; други фуражни зърнени култури) представителните вносни цени CIF, се записват въз основа на цените за съответното качество на световния пазар. Такива представителни вносни цени CIF се установяват редовно;

б) всяка партида за внос следва да се класифицира в съответствие с качеството, което отговаря в най-голяма степен на посоченото в буква а) стандартно качество.

4. Подробните правила за прилагане разпоредбите на настоящия член се приемат по реда на член 23.

В подробните правила се определят по-специално:

— стандартите за качество, които да се използват,

— курсовете на цени, които да се имат предвид,

— метода на изчисление на вносното мито за всяка партида, класифицирана според един от стандартите за качество, посочени в параграф 3, буква а),

— вероятността в определени случаи да се дава на операторите възможност да узнават приложимото мито преди пристигане на съответната партида.

Член 11

1. Без да се засяга член 10, параграф 2, за да се предотвратят или неутрализират неблагоприятните ефекти за пазара на Общността, които могат да настъпят в резултат на вноса на определени стоки, посочени в член 1, вносът на една или повече такива стоки с митническа ставка, установен в член 10, се облага с допълнително вносно мито, ако са изпълнени условията, посочени в член 5 от Споразумението за селско стопанство, сключено в съответствие с член 228 от Договора и в рамките на Уругвайския кръг на многостранните търговски преговори и освен ако вносът е малко вероятно да предизвика сътресение на пазара на Общността или в случаите, когато последиците не съответстват на предвидената цел.

2. Началните цени, под които може да се наложи допълнително вносно мито, са тези, за които Общността е уведомила Световната търговска организация.

Началните количества превишаването на които води до налагане на допълнително вносно мито, трябва да бъдат определени, inter alia, въз основа на вноса в Общността през трите години, предхождащи тази, в която настъпят или е вероятно да настъпят неблагоприятните ефекти, описани в параграф 1.

3. Вносните цени, които следва да се имат предвид при налагане на допълнително вносно мито, се определят на база вносните цени CIF за съответната партида.

С тази цел вносните цени CIF се проверяват спрямо представителните цени за стоката на световния пазар или на пазара на вносни стоки в Общността за съответния продукт.

4. Комисията приема подробни правила за прилагането на настоящия член по реда на член 23. Тези подробни правила определят по-специално:

а) стоките, които могат да бъдат облагани с допълнителни вносни мита, съгласно член 5 от Споразумението за селско стопанство;

б) други критерии, необходими за прилагането на параграф 1 в съответствие с член 5 от горепосоченото споразумение.

Член 12

1. Тарифните квоти за продуктите, посочени в член 1, произтичащи от споразумения, сключени в рамките на Уругвайския кръг на многостранните търговски преговори, се определят и администрират в съответствие с подробните правила, приети по реда на член 23.

2. Квотите може да се определят при използване на един или няколко от следните методи:

— метод, основан на реда на подаване на заявленията (на принципа „пръв по време, пръв по право“),

— метод, определящ квотите пропорционално на исканите количества, в случаите, когато са подадени заявления (при използване на метода на „едновременното разглеждане“),

— метод, основан на традиционните търговски потоци (при използване на метода на „традиционните/новопристигащите субекти“).

Могат да се прилагат и други подходящи методи.

Те не трябва да допускат дискриминация между различните оператори.

3. Възприетият метод за администриране отдава дължимото значение на изискванията на предлагането на пазара на Общността, както и на нуждата за гарантиране на равновесието на този пазар, като едновременно с това заимства от методи, които са били прилагани в миналото по отношение на квоти, съответстващи на посочените в параграф 1, без с това да се накърняват права, произтичащи от споразумения, сключени в рамките на Уругвайския кръг преговори.

4. Подробните правила, посочени в параграф 1, уреждат разкриването на годишните квоти, ако е необходимо поетапно на подходящи периоди през годината, като определят и метода за администриране, който да се използва и включват, според случая, разпоредби относно:

а) гаранциите по отношение на вида, местопроизхода и произхода на стоката;

б) признаването за документа, използван за проверяване на гаранциите, посочени в буква а)

в) условията, при които се издават лицензии за внос и техния срок на валидност.

В случай на квота за внос в Испания в размер на 2 000 000 тона царевица и 300 000 тона сорго и квота за внос в Португалия в размер на 500 000 тона царевица, тези подробни правила ще включват и необходимите разпоредби за усвояване на вносните квоти, и ако е необходимо, разпоредби за съхраняването на внесените количества на публичен склад от интервенционните агенции на съответните държави-членки и за тяхното пласиране на пазарите на тези държави членки.

Член 13

1. За да станат стоките, посочени в член 1, годни за износ без по-нататъшна обработка или под формата на стоки, посочени в приложение Б, въз основа на квотите или цените за тези стоки на световния пазар и в рамките на ограниченията, произтичащи от споразумения, сключени съгласно член 228 от Договора, разликата между тези квоти или цени и цените в Общността може да се покрие от възстановявания при износ в необходимата степен.

Размерът на възстановяванията при износа на стоки, посочени в член 1, под формата на стоки, фигуриращи в списъка на приложение Б, не може да надвишава размера на възстановяванията, приложими за такива стоки, които се изнасят без по-нататъшна обработка.

2. Възприетият метод за определяне на количества, за които се допускат възстановявания при износ, е:

а) най-подходящият с оглед вида на стоката и ситуацията на съответния пазар; позволяващият най-ефективно използване на наличните ресурси; при съблюдаване на ефикасността и структурата на износа на Общността, без с това да се създава дискриминация между малки и големи оператори;

б) най-малко тромавият от административна гледна точка за операторите, при съобразяване с изискванията за администриране;

в) недопускащ никаква дискриминация между съответните оператори.

3. Размерът на възстановяванията при износ е еднакъв за цялата Общност. Те могат да варират според местоназначението, в случаите когато това се налага от ситуацията на световните пазари или специфичните изисквания на определени пазари.

Размерът на възстановяванията при износ се определя по реда на член 23.

Възстановяванията могат да бъдат определяни:

а) на редовни интервали;

б) чрез покана за търг за стоки, за които в миналото се е предвиждал този ред.

При необходимост, в интервенционния период Комисията може да коригира възстановяванията, фиксирани на редовни интервали, по молба на държава-членка или по своя инициатива.

4. Възстановяванията за продуктите, посочени в член 1 и изнесени без по-нататъшна обработка, се отпускат само при наличието на подадено заявление и при представяне на съответната лицензия за износ.

5. Възстановяването, което се прилага за износ на продуктите, посочени в член 1 и изнесени без по-нататъшна обработка, е приложимото към деня на подаване на заявлението за лицензия, като това важи и в случай на диференцирано възстановяване:

а) за местоназначението, посочено в лицензията или според случая;

б) за действителното местоназначение, ако то не съвпада с посоченото в лицензията. В този случай, приложимият размер не може да надвишава размера, приложим за местоназначението, посочено в лицензията.

Могат да бъдат предприети подходящи мерки с оглед предотвратяването на злоупотребата с гъвкавостта предвидена в настоящия параграф.

6. Разпоредбите на параграфи 4 и 5 могат да се прилагат за продуктите, посочени в член 1 и изнесени под формата на стоки по приложение Б по реда, установен в член 16 от Регламент (ЕО) № 3448/93.

7. Параграфи 4 и 5 могат да не бъдат приложени, в случаите когато възстановяванията за стоки, посочени в член 1, се плащат в случаите на хуманитарни операции по реда на член 23.

8. Освен ако не е предвидено друго по реда на член 23, възстановяванията за продуктите, посочени в член 1, параграф 1, букви а) и б), съгласно параграф 5 се адаптират според нивото на месечните увеличения, приложими за интервенционната цена и при необходимост, според промените в тази цена.

По реда на член 23 може да се определи и коригираща сума. Комисията може, ако е необходимо да променя коригиращите суми.

Първата и втората алинеи могат да се прилагат като цяло или отчасти по отношение на продуктите, посочени в член 1, параграф 1, букви в) и г), както и за продуктите, посочени в член 1 и изнесени под формата на стоки, изброени в приложение Б. В този случай, адаптирането, визирано в първата алинея на настоящия параграф, се коригира чрез прилагане на коефициент към месечното увеличение, изразяващ съотношението между количеството основен продукт и количеството на същия, съдържащо се в обработения вече продукт, който е изнесен или използван за изнесените стоки.

За първите три месеца на стопанската година, възстановяването, приложимо за износа на малц, оставен на склад в края на предходната финансова година или произведен от ечемик на склад в същия период, възлиза на това, което е щяло да се приложи по отношение на съответната лицензия за износ през последния месец на предходната финансова година.

9. Доколкото е необходимо за отчитане на специфичните особености на производствения процес на някои спиртни напитки, произвеждани от зърнени култури, критериите за отпускане на възстановявания при износ, предвидени в параграф 1, и процедурата за проверка могат да се адаптират с оглед на конкретната ситуация.

10. Спазването на количествените ограничения, произтичащи от споразумения, сключени в съответствие с член 228 от Договора, се гарантира въз основа на удостоверения за износ, които се издават за съответните периоди и се прилагат за въпросните стоки. Що се отнася до съобразяване със задълженията, произтичащи от Споразумението за селско стопанство, изтичането на съответния референтен период не засяга валидността на лицензиите за износ.

11. Подробни правила за прилагане на разпоредбите на настоящия член, включително относно мерките за преразпределение на неусвоените и неразпределени количества, и по-специално мерките за адаптиране, предвидени в параграф 9, се приемат по реда на член 23. По същия ред се изменя и приложение Б. Подробни правила за прилагането на параграф 6 по отношение на продуктите, посочени в член 1, които са изнесени под формата на стоките, посочени в приложенията, се приемат по реда на член 16 от Регламент (ЕО) № 3448/93.

Член 14

1. Доколкото това е необходимо за правилното функциониране на общата организация на пазара на зърнени храни, Съветът в съответствие с процедурата, предвидена в член 43, параграф 2 от Договора, може по предложение на Комисията да забрани изцяло или отчасти използването на режима за активно усъвършенстване:

— по отношение на продуктите, изброени в член 1, които са предназначени за производство на продуктите, посочени в член 1, параграф 1, букви в) и г), и

— в особени случаи, по отношение на продуктите, изброени в член 1, които са предназначени за производство на стоките, посочени в приложение Б.

2. Чрез дерогация от параграф 1, ако възникне описаната в параграф 1 ситуация в условията на изключителна неотложност и ако режимът на активно усъвършенстване предизвика или е вероятно да предизвика сътресение на пазара на Общността, Комисията по молба на държава-членка или по своя инициатива, взема решение за предприемане на необходимите мерки; Съветът и държавите-членки биват уведомявани за тези мерки, които са валидни за не повече от 6 месеца и са незабавно приложими. В случай че в Комисията бъде получена молба от държава-членка, Комисията взема решение по нея в едноседмичен срок.

3. Всяка държава-членка може да сезира Съвета във връзка с взети от Комисията мерки, в срок от една седмица от деня, в който съответната държава е била уведомена. Съветът може да потвърди, измени или отмени решението на Комисията с квалифицирано мнозинство. Ако Съветът не предприеме действия в срок от три месеца, решението на Комисията се счита за отменено.

Член 15

1. Общите правила за тълкуване на Комбинираната номенклатура и специалните правила за нейното прилагане се прилагат към тарифната класификация на стоките, обхванати от настоящия регламент; тарифната номенклатура, произтичаща от прилагането на настоящия регламент, става част от Общата митническа тарифа.

2. Освен ако друго не е предвидено в настоящия регламент или в изпълнение на негова разпоредба, в търговията с трети страни се забранява следното:

— облагането с такси, които са с равностоен на мито ефект;

— прилагането на количествени ограничения или мерки с равностоен ефект.

Член 16

1. Ако квотите или цените на световния пазар за един или повече от продуктите, изброени в член 1, достигнат нивата на цените в Общността и ако така възникналата ситуация е вероятно да продължи и да се влоши, с което се предизвиква или е вероятно да се предизвика сътресение на пазара на Общността, могат да бъдат предприети необходимите мерки.

2. Подробните правила за прилагането на настоящия член се приемат в съответствие с процедурата, установена в член 23.

Член 17

1. Ако поради увеличаване на вноса или износа, пазарът на Общността на един или повече от продуктите, изброени в член 1, бъде засегнат или съществува опасност да бъде засегнат от сериозно сътресение, което е може застраши постигането на целите, очертани в член 39 от Договора, в търговията с трети страни могат да бъдат предприети подходящите мерки, докато сътресението или заплахата от него премине.

Съветът, като действа по предложение на Комисията и по процедурата, предвидена в член 43, параграф 2 от Договора, приема общи правила за прилагане на настоящия параграф и определя случаите и ограниченията, в които държавите-членки могат да вземат предпазни мерки.

2. В случай на възникване на ситуацията, визирана в параграф 1, Комисията, по молба на държава-членка или по своя инициатива, взема решение за предприемане на необходимите мерки; тези мерки се нотифицират на държавите-членки и са незабавно приложими. Ако в Комисията бъде получена молба от държава-членка, Комисията се произнася по нея в срок от три работни дни от получаването на молбата.

3. Съветът може да бъде сезиран за мерки, за прилагането на които Комисията е взела решение, в срок от три работни дни от датата, на която съответната държава е била уведомена. Съветът се свиква незабавно. Съветът може да измени или отмени съответната мярка с квалифицирано мнозинство.

4. Разпоредбата на настоящия член се прилага при съобразяване със задълженията, произтичащи от споразумения, сключени съгласно член 228, параграф 2 от Договора.“